**Stavby sú zo strany verejných obstarávateľov podľa tretiny firiem pripravené horšie ako v minulosti**

**Bratislava, 25. septembra – Príprava stavieb zo strany verejných aj súkromných investorov je podľa 31 %, respektíve 26 %, firiem horšia ako v minulých rokoch. Každý štvrtý riaditeľ stavebnej firmy si v najnovšom výskume tiež posťažoval na kvalitu projektovej dokumentácie. Chyby v nej sa väčšinou vyšplhajú do výšky 16 % celkových nákladov stavby a nie vždy sa na ich uhradení podarí dohodnúť s investorom. Vyplýva to z najnovšej Kvartálnej analýzy slovenského stavebníctva Q3/2015, ktorú pravidelne pripravuje analytická spoločnosť CEEC Research v spolupráci s Považskou cementárňou Ladce.**

Riaditelia stavebných spoločností sa sťažujú na prípravu stavieb zo strany investorov. Podľa necelej tretiny (31 %) riaditeľov verejných stavebných spoločností je kvalita dodanej dokumentácie horšia ako v predchádzajúcich rokoch. U súkromných investícií sa príprava zhoršila v štvrtine (26 %) prípadov. *„Projekty, podľa ktorých stavebné firmy realizujú v súčasnosti výstavbu, boli spracované v predchádzajúcich krízových rokoch.*

*Ceny projektových prác boli vtedy na minime, v niektorých prípadoch i dumpingové, a to sa samozrejme prejavuje na kvalite prebiehajúcich stavieb. Je to veľmi závažná téma s vysokým rizikom pre samotnú bezpečnosť stavieb,"* hovorí ***Jiří Vacek, riaditeľ analytické spoločnosti CEEC Reserach.***

Príliš spokojní ale nie sú ani s kvalitou projektovej dokumentácie. Tú na stupnici od jedna do desať, kde desať znamená, že je projekt veľmi dobre spracovaný, ohodnotili číslom 4,9. Tretina (29 %) firiem dokonca neváhala siahnuť pri hodnotení po číslach 1 – 3*. „Stáva sa , že ako dodávatelia vo verejnom obstarávaní máme veľakrát na prípavu ponuky 30 dní a obstaravateľ a celý administratívny proces výberu často trvá mesiace,“* komentuje ***Madaléna Dobišová, riaditeľka spoločnosti SKANSKA.***

Zhoršenie výstupov projektových firiem oproti predchádzajúcim rokom zaznamenala štvrtina (24 %) spoločností. Podľa 57 % stavebných firiem sú projekty kvalitatívne zhodné s predchádzajúcimi rokmi. Na znižujúcu sa kvalitu si posťažovali predovšetkým zástupcovia stredných a malých spoločností (26 %) a firiem zaoberajúcich sa pozemnou výstavbou (26 %). Veľké a inžinierske firmy boli o niečo málo menej kritické (17 %, respektíve 18 %). *„Detailná príprava projektu od samého začiatku je veľmi dôležitá. Pokiaľ sú podklady dostatočne presné a detailné, pri realizácii sa ľahko predíde zmenám a tým pádom aj vzniku viacnákladov,“* hovorí ***Mário Červenka, ředitel developerské společnosti O.M.C. Invest.***

Riaditelia stavebných spoločností sa takmer bez rozdielu veľkosti a zamerania zhodli, že náklady, ktoré musia vynaložiť, aby boli problémové stavby aj napriek nekvalitnej projektovej dokumentácii postavené kvalitne, sa vyšplhajú v priemere na 16 % celkovej hodnoty stavby. V desatine prípadov (12 %) sa pritom nepodarí tieto peniaze od investora získať. Každý štvrtý prípad (23 %) je investorom finančne sanovaný aspoň čiastočne.

**Kvartálnu analýzu slovenského stavebníctva Q3/2015 nájdete na konci septembra voľne k stiahnutiu na**

 **www.ceec.eu**

Generálnym partnerom Kvartálnej analýzy slovenského stavebníctva Q2/2015 je Považská cementáreň Ladce, zlatým partnerom je spoločnosť SGCP, divízia Weber, striebornými partnermi sú spoločnosti Ramirent, JCB, Philips, Husquarna, Polieco, bronzovým partnerom je spoločnosť Helika, výhradným partnerom pre energeticky efektívne fasády je Ruukki, výhradným developer partnerom je O.M.C. INVEST, hlavným stavebným partnerom SKANSKA, výhradným poisťovacím partnerom je GENERALI, právnym partnerom je Lansky, Ganzger + partner, výhradným auto partnerom je Porsche Bratislava, výhradným veľtrhovým partnerom je spoločnosť FOR ARCH a výhradným projektovým partnerom je REMING CONSULT a. s.

**Kontakt pre média:**Alena Bradáčová
PR & Communication Director
CEEC Research

E-mail: bradacova@ceec.eu
Tel. SR: +421 949 213 170
Tel. ČR: +420 777 299 790

***CEEC Research*** *je najväčšou analytickou spoločnosťou špecializujúcou sa na stavebníctvo, projektový a developerský sektor, strojárenstvo a oblasť verejných zákaziek v krajinách strednej a východnej Európy. Bola založená v roku 2005 a od tej doby bezplatne poskytuje štúdie o aktuálnom stave a očakávanom vývoji v týchto segmentoch v desiatich krajinách strednej a východnej Európy. Všetky štúdie a analýzy CEEC Research sú založené výhradne na údajoch získaných z pravidelných štrukturovaných interview s kľúčovými predstaviteľmi vybraných najväčších, stredných a malých spoločností.*

***CEEC Research*** naviac k pravidelným a bezplatným analýzam stavebného, projektového, developerského, strojárenského a verejného sektora tiež organizuje úzko zamerané konferencie, ktorých sa zúčastňujú generálni riaditelia najvýznamnejších stavebných, developerských, projektových a strojárenských spoločností, prezidenti zväzov, cechov a komôr z týchto oblastí, aby diskutovali s najvyššími predstaviteľmi štátu vybraných krajín.